open-index/open-wikipedia-markdown huggingface dataset:
Lars Jørgen Madsen

**Lars Jørgen Madsen** (19. heinäkuuta 1871 &ndash; 1. huhtikuuta 1925) oli tanskalainen ampuja ja olympiavoittaja. Hän osallistui Pariisin, Lontoon, Tukholman ja Antwerpenin olympialaisiin. Madsen voitti urallaan yhteensä viisi olympiamitalia, joista kaksi oli kultaisia, kaksi hopeisia ja yksi pronssinen. MM-kilpailuista Madsenin henkilökohtaisten mitalien lukumäärä oli yhdeksän, kolme kutakin väriä. Mukaan on laskettu vuoden 1900 olympiakisat, jolloin ammuttiin myös maailmanmestaruuksista. Lisäksi Madsenilla on neljä joukkuepronssia, joista viimeisin vapaapistoolijoukkueessa.

Madsen voitti Loosduinenin MM-kisoissa 1899 vapaakiväärin tuloksella 943. Pariisin olympialaisissa 1900 Madsen voitti sotilaskiväärin pystyasennon tuloksella 305. Madsen ampui Wienin MM-kisoissa 1908 vapaakiväärin pystyasennon maailmanmestariksi pistein 317. Tukholman olympialaisissa 1912 hän voitti hopeaa vapaakiväärin kokonaiskilpailussa pistein 981.

Madsen ampui vuonna 1899 vapaakiväärin 300 metrin 3&nbsp;×&nbsp;40 laukauksen maailmanennätyksen 943, joka ylitti Achille Parochen edellisenä vuonna ampuneen ennätyksen seitsemällä pisteellä. Ennätys pysyi voimassa vuoteen 1901, jolloin Emil Kellenberger rikkoi sen.

## Lähteet

## Aiheesta muualla

*Madsenin profiili databaseolympics.com-sivustolla  
*Miesten mitalistit ISSF:n sivulla
Nankanset

**Nankanset** (myös *gurenset*, *frafrat*) ovat Punaisen Voltan oikealla rannalla Ghanan ja Burkina Fason rajaseudulla asuva kansa. He puhuvat gurilaista kieltä. Vuonna 1978 nankanseja arvioitiin olevan 400&nbsp;000 henkeä.

Perinteisiä elinkeinoja ovat maanviljely, karjanhoito ja kalastus. Monet käyvät palkkatöissä Etelä-Ghanan kaakaoviljelmilä. Suurin osa nankanseista harjoittaa perinteisiä uskontoja, osa on muslimeja.

## Lähteet
Lobit

**Lobit** ovat Burkina Fasossa Mustan Voltan yläjuoksulla ja lähialueilla Norsunluurannikolla ja Ghanassa asuva kansa. He puhuvat gurilaista kieltä. Läheisiä sukukansoja ovat mbuinit, gat, turukat ja dianit. Vuonna 1983 heitä arvioitiin olevan Burkina Fasossa yhteensä 460&nbsp;000, Norsunluurannikolla 400&nbsp;000 ja Ghanassa 100&nbsp;000.

Perinteisiä elinkeinoja ovat kaskiviljely ja karjanhoito. Miehistä monet käyvät palkkatöissä Ghanan kaakaoviljelmillä. Käsityöammatit ja musiikkikulttuuri ovat kehittyneitä. Sukulaisuus luetaan äidin puolelta. Suurin osa kansasta harjoittaa perinteistä uskontoa, osa on kristittyjä tai muslimeja.

## Lähteet

## Aiheesta muualla
Soninket

**Soninket** ovat mandelaista soninken kieltä puhuva kansa Malin luoteisosassa, Senegalin koillisosassa Bakelin seudulla ja Mauritanian eteläosassa. Erillisiä ryhmiä asuu myös Burkina Fasossa, Gambiassa, Guinea-Bissaussa ja Ranskassa. Soninkeja arvioidaan olevan noin 1,1 miljoonaa.

Soninket olivat muinaisen Ghanan valtakunnan pääkansallisuus. Heidän alaryhmiään ovat aikaisemmin oman valtionsa muodostaneet diawarat ja maurilaistuneet azerit. Malissa monet soninket osaavat bambaraa, Senegalissa wolofia ja Mauritaniassa arabiaa.

Kansan pääelinkeino on maanviljely. Tärkeimmät viljelykasvit ovat hirssi, durra, maissi, maapähkinä, riisi ja pavut. Rahakasveja ovat puuvilla, tupakka ja väri-indigo. Lisäksi harjoitetaan karjanhoitoa, kaupankäyntiä ja käsityöammatteja. Perinteinen asumus on aidan ympäröimä pyöreä tai neliskulmainen savitiilinen talo. Miehet pukeutuvat leveään paitaan ja housuihin, naiset käyttävät leninkiä, huivia ja kultakoruja. Ruokavalioon kuuluvat kuskus, kakkarat, hirssipuuro ja liha.

Yhteiskunta on jakautunut kasteihin. Ylimpänä ovat hallitsijoiden jälkeläiset, talonpojat ja marabut, alimpana käsityöläisryhmät ja orjat. Orjia lukuun ottamatta kaikki kuuluvat suuriin sukuryhmiin. Suurperheeseen kuuluvat perheen pää, hänen nuoremmat veljensä ja heidän vaimonsa ja lapsensa. Avioliitto on patrilokaalinen (vaimo muuttaa miehen luokse) ja miesten moniavioisuus on yleistä. 

Soninkeilla on rikas suullinen kansanperinne, joka käsittää muun muassa griottien esittämiä kertovia runoja. Uskonnoltaan he ovat sunnimuslimeja. Soninket käyttävät musiikissaan yleisesti kielisoitinta nimeltä konting, joka on suurehko nelikielinen luuttu.

## Lähteet
Djulat

**Djulat** ovat mandelaista djulan kieltä puhuva etninen ryhmä Norsunluurannikolla, Burkina Fason länsiosassa ja Malin eteläosassa. Vuonna 1983 heitä arvioitiin olevan 470&nbsp;000 henkeä.

Djulat ovat kieleltään ja kulttuurillaan lähellä bambaroita, mandinkoja ja markoja. He asuvat Norsunluurannikolla Odiennén, Touban, Séguélan ja Kongin seuduilla ja muualla etupäässä kaupungeissa. Djulat ovat saapuneet alueelle pohjoisesta ja sulauttaneet itseensä senufoja, daneja, bauleja ja muita kansoja. Bambaran yleiskieltä muistuttava djulan kielimuoto toimii Norsunluurannikolla ja Burkina Fasossa lingua francana.

Djulien elinkeinoja ovat maanviljely ja karjanhoito sekä kaupungeissa kaupankäynti ja käsityöammatit. Länsi-Afrikassa myös muihin kansoihin kuuluvia kauppiaita kutsutaan usein djuliksi. Yhteiskunta perustuu suku- ja kastiryhmiin. Djulat ovat uskonnoltaan sunnalaisia muslimeja. He ovat levittäneet islamia myös muiden kansojen keskuuteen.

## Lähteet
Bisat

**Bisat** (myös *bissat*) ovat Burkina Fasossa Tenkodogon eteläpuolella Valkoisen Voltan varrella, Nigeriassa Yelwan ympäristössä, Ghanan koillisosassa ja Beninissä asuva kansa. Vuonna 1980 heitä arvioitiin olevan 270&nbsp;000 henkeä.

Bisat puhuvat mandelaista kieltä. Pääelinkeinoja ovat maanviljely ja karjanhoito. Käsityöammatit ovat kehittyneitä. Uskonnoltaan bisat ovat muslimeja.

## Lähteet
Jurimetriikka

**Jurimetriikka** on oikeustieteellinen tutkimussuuntaus, joka tarkastelee oikeuden ja tekniikan suhteita. Sen piiriin kuuluvat monet oikeusinformatiikan keskeiset tutkimuskohteet. Alkuaan aputieteen asemassa olleesta jurimetriikasta muotoutui toisen maailmansodan jälkeen oma tutkimusalansa, kun oikeustieteilijät havaitsivat tietotekniikan seurannan oikeudellisesta näkökulmasta tarpeelliseksi. Sittemmin alan tutkimusta on tukenut Yhdysvaltain asianajajaliitto (ABA, American Bar Association). Alan keskeisenä julkaisukanavana toimii neljästi vuodessa ilmestyvä *Jurimetrics Journal,* jota julkaisee Arizonan valtionyliopisto. Yhdysvalloissa jurimetriikasta on muotoutunut oikeuden ja tietotekniikan suhteita tarkasteleva oikeustieteellinen keskustelufoorum. Euroopassa sitä harjoitetaan etenkin Rotterdamin yliopistossa Alankomaissa.

Jurimetriikka-nimityksen ideoi yhdysvaltalainen Lee Loevinger (1913–2004) 1940-luvulla, kun oikeuselämä ja etenkin oikeustiede alkoi hyödyntää tietotekniikkaa yhtenä ensimmäisistä tieteistä. Yhdysvalloissa jurimetriikasta kehittyi kaksi toisilleen läheistä tutkimussuuntausta: tietotekniikkaan liittyviä oikeudellisia kysymyksiä tarkasteleva *computer law* ja oikeudellista tietoa ja oikeudellista tietojenkäsittelyä tarkasteleva *computers and law*. Manner-Euroopaan yhdysvaltalaiset käsitteet eivät juurtuneet. Päätöksenteon automatisointia koskeva tutkimus eli oikeuskybernetiikka koettiin liian suppeaksi käsitteeksi. Uuden tutkimusalan nimikkeeksi vakiintui saksalaista alkuperää oleva oikeusinformatiikka, josta on edetty informaatio-oikeuteen.

## Lähteet
Purnu

**Purnu** on taidenäyttelykeskus Orivedellä. Kuvanveistäjä Aimo Tukiainen rakensi alueelle kesäateljeensa 1960-luvulla ja aloitti kesänäyttelytoiminnan 1967. Purnun mallin mukaan syntyi pian kesänäyttelyjä ympäri maata.

Alueella on useita näyttelyhalleja ja perinnerakennuksia. Näyttelykeskuksen sijainti kauniissa rantamaisemassa tarjoaa runsaasti tilaa ulkoteoksille. Esiintymislava toimii myös kesäteatterina ja konserttipaikkana.

Purnua ylläpitää vuonna 1994 perustettu Aimo Tukiaisen Purnun Säätiö, Säätiö esittelee Aimo Tukiaisen tuotantoa, tukee suomalaista nykytaidetta ja edistää kansankulttuuria.

## Lähteet

## Aiheesta muualla
*Purnu
*Kesä 2011 näyttelyn omat kotisivut
Luhtakuirisammalet

**Luhtakuirisammalet** (*Calliergon*) on palmikkosammalten lahkoon kuuluva suku, johon kuuluu 4 Suomessa esiintyvää lajia. Kaikki lajit ovat elinvoimaisia ja ne esiintyvät koko Suomessa.

## Suomessa esiintyvät luhtakuirisammallajit

* *Calliergon cordifolium* - luhtakuirisammal
* *Calliergon giganteum* - hetekuirisammal
* *Calliergon megalophyllum* - järvikuirisammal
* *Calliergon richardsonii* - lettokuirisammal

## Lähteet
Rastasluurat

**Rastasluurat** (*Myrmothera*) on luurien heimoon kuuluva varpuslintusuku. Aikaisemmin suku on luettu kuuluvaksi muurien heimoon. Rastasluurien sukuun kuuluu BirdLifen mukaan kaksi lajia.

## Rastasluuriin kuuluvia lajeja
* Rastasluura (*Myrmothera campanisona*)
* Valkokurkkuluura (*Myrmothera simplex*)

## Lähteet

## Aiheesta muualla
*ITIS: Myrmothera
Väinö Tiger

**Väinö Tiger** (23. tammikuuta 1896 Muhos – 30. kesäkuuta 1964) oli suomalainen Oulussa asunut taidemaalari.

Tigerin vanhemmat olivat piirimaanmittari Oskar Tiger ja Greta Elisabeth o.s. Puusti. Hän kävi Taideteollista keskuskoulua 1915–1917 ja 1918–1919.

Tiger osallistui Suomen Taiteilijain näyttelyihin vuosien 1921 ja 1945 välillä.

## Teoksia
* Taivalkosken kirkon alttaritaulu "Jeesus Getsemanessa" 1934
* Rovaniemen kauppalanvaakuna (myöh. kaupunginvaakuna, poistui käytöstä 2006)

## Lähteet
Kurt Meyer

**Kurt "Panzermeyer" Meyer** (23. joulukuuta 1910 – 23. joulukuuta 1961) oli saksalainen kenraalimajuri (SS-Brigadeführer) toisessa maailmansodassa. 

Meyer palveli SS-joukoissa vuodesta 1931 asti. Toisen maailmansodan aikana hän toimi Leibstandarte SS Adolf Hitlerissä panssarintorjuntakomppanian päällikkönä, tiedustelukomppanian päällikkönä ja tiedustelupataljoonan komentajana. Vuonna 1943 Meyer käskettiin 12. SS-panssaridivisioona ''Hitlerjugendiin'' panssarikrenatöörirykmentin komentajaksi. *Hitlerjugend*-divisioonan komentajan, SS-Brigadeführer Fritz Wittin kaaduttua kesäkuussa 1944 Meyer määrättiin divisioonan uudeksi komentajaksi. Meyer jäi belgialaisten vastarintataistelijoiden vangiksi syyskuussa 1944 ja hänet luovutettiin länsiliittoutuneille. Hänet tuomittiin sotarikoksista, aluksi kuolemaan, mutta tuomio muutettiin myöhemmin vankeusrangaistukseksi. Hän vapautui yhdeksän vuoden istumisen jälkeen ja toimi myöhemmin muun muassa Waffen-SS-veteraanien HIAG-järjestössä.

Sodan aikana Meyer palkittiin ansioistaan taistelussa rautaristin ritariristillä tammenlehvin ja miekoin.

## Aiheesta muualla
Hiippasammalet

**Hiippasammalet** (*Orthotrichum*) on hiippasammalten lahkoon kuuluva suku, johon kuuluu 18 Suomessa esiintyvää lajia. Iso- ja kertunhiippasammal ovat äärimmäisen uhanalaisia. Tunturihiippasammal on erittäin uhanalainen. Etelän-, aarni-, haka-, viiru- ja paasihiippasammalet ovat vaarantuneita. Tammihiippasammal on silmälläpidettävä. Muut lajit ovat elinvoimaisia, mutta vain haapa- ja tikanhiippasammal esiintyvät koko Suomessa.

Hiippasammalet ovat pienikokoisia (0,5–5 cm). 

## Suomessa esiintyvät hiippasammallajit

* *Orthotrichum affine* - puistohiippasammal
* *Orthotrichum alpestre* - pahtahiippasammal
* *Orthotrichum anomalum* - kalkkihiippasammal
* *Orthotrichum cupulatum* - etelänhiippasammal
* *Orthotrichum diaphanum* - tammihiippasammal
* *Orthotrichum gymnostomum* - aarnihiippasammal
* *Orthotrichum lyellii* - isohiippasammal
* *Orthotrichum obtusifolium* - haapahiippasammal
* *Orthotrichum pallens* - kalvashiippasammal
* *Orthotrichum patens* - kertunhiippasammal
* *Orthotrichum pellucidum* - tunturihiippasammal
* *Orthotrichum pumilum* - pikkuhiippasammal
* *Orthotrichum pylasii* - lokinhiippasammal
* *Orthotrichum rupestre* - kalliohiippasammal
* *Orthotrichum speciosum* - tikanhiippasammal
* *Orthotrichum stramineum* - hakahiippasammal
* *Orthotrichum striatum* - viiruhiippasammal
* *Orthotrichum urnigerum* - paasihiippasammal

## Lähteet
Nysämuurat

**Nysämuurat** (*Chamaeza*) on muurien heimoon kuuluva varpuslintusuku. Nysämuurien sukuun kuuluu BirdLifen mukaan kuusi lajia.

## Nysämuuriin kuuluvia lajeja
* Isonysämuura (*Chamaeza nobilis*)
* Nysämuura (*Chamaeza campanisona*)
* Pitsinysämuura (*Chamaeza ruficauda*)
* Raitanysämuura (*Chamaeza mollissima*)
* Rinnenysämuura (*Chamaeza meruloides*)
* Suomunysämuura (*Chamaeza turdina*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Chamaeza
Kevin Hagen

**Kevin Hagen** (3. huhtikuuta 1928 Chicago, Illinois, Yhdysvallat – 9. heinäkuuta 2005 Grants Pass, Oregon, Yhdysvallat) oli yhdysvaltalainen näyttelijä. Hän näytteli tohtori Bakeria televisiosarjassa *[[Pieni talo preerialla]]*.

## Ura
Sekalaisten opintojen jälkeen nuori Hagen matkusti Eurooppaan ja kierreltyään aikansa astui Yhdysvaltojen hallinnon palvelukseen Saksassa Wiesbadenissa. Kaksivuotisen sopimuksen päätyttyä hän palasi Yhdysvaltoihin. Opiskeltuaan vuoden verran oikeustiedettä hän totesi olevansa väärällä alalla. Koe-esiintymisen kautta hän vihdoin pääsi aloittamaan näyttelijänuran. Ensimmäinen palkkatyö oli kertarooli silloisessa suositussa radio- ja televisiosarjassa *[[Dragnet]]*.

## Lähteet

## Aiheesta muualla
*
The Pretty Reckless

**The Pretty Reckless** on yhdysvaltalainen rockyhtye, joka perustettiin aiemmin näyttelijänä tunnetun Taylor Momsenin ympärille. Yhtyeen nimeksi piti alun perin tulla pelkkä The Reckless, mutta nimi vaihtui The Pretty Recklessiin tavaramerkkiongelmien takia.

Momsen on ilmoittanut OK! Magazinen haastattelussa, että yhtye on allekirjoittanut levysopimuksen Interscope Records -levy-yhtiön kanssa. Aiemmin 2009 The Pretty Reckless oli kiertueella The Veronicas -yhtyeen kanssa. Toisessa haastattelussa Taylor lyhyesti keskusteli yhtyeen musiikista, sanoen, että ”se tulee olemaan erilaista kuin ihmiset odottavat” ja siinä on mukana synkkää soundia unohtamatta kuitenkaan keveyttä ja hauskuutta.

MTV:n haastattelussa Momsen paljasti yhtyeen vaikutteiksi The Beatlesin lisäksi useita grunge-yhtyeitä, kuten Soundgarden, Audioslave ja Nirvana. Hän myös mainitsi omiksi vaikutteikseen Debbie Harryn, Joan Jettin ja Cherie Currien.

## Historia

* 17. elokuuta 2009 yhtyeen MySpace-sivulla julkaistiin demot lauluista ”Zombie” ja ”He Loves You”.
* 30. joulukuuta 2009 yhtye julkaisi uuden promokappaleen ”Make Me Wanna Die”. Laulu oli ladattavana Interscope Recordsin nettisivuilla.
* ”Make Me Wanna Die” on uuden elokuvan *[[Kick-Ass]]* ääniraidalla, ja on bändin ensimmäinen single (17. maaliskuuta 2010).
* Bändin debyyttialbumi *Light Me Up* julkaistiin elokuussa 2010.
* The Pretty Reckless on esiintynyt Bamboozle Music Festivalissa 1. maaliskuuta 2010.
* The Pretty Reckless soittaa koko Warped Tour 2010:n.

## Diskografia
### Albumit
* *Light Me Up* (2010)
* *Going To Hell* (2014)
* *Who You Selling For* (2016)
* *Death by Rock and Roll* (2021)
* *Other Worlds" (2022) (sisältää remixejä ja akustisia versioita edellisten albumien kappaleista)

===EP:t===
* *The Pretty Reckless* (2010)
* *Hit Me Like a Man'' (2012)

### Singlet
*"Make Me Wanna Die" (2010)
*"Miss Nothing" (2010) 
*"Just Tonight" (2010)
*"Kill Me" (2012) 
*"Going to Hell" (2013)
*"Heaven Knows" (2013)
*"Messed Up World (F'd Up World)" (2014)
*"House on a Hill" (2014)
*"Follow Me Down" (2014)
*"Take Me Down" (2016)
*"Oh My God" (2016)
*"Back to the River" (feat. Warren Haynes) (2017)
*"Death by Rock and Roll" (2020)
*"And So It Went" (feat. Tom Morello) (2021)
*"Only Love Can Save Me Now" (feat. Kim Thayil & Matt Cameron) (2021)

## Aiheesta muualla
* Yhtyeen kotisivu
Pst/Q

**Mats Petter Stenqvist** (s. 28. maaliskuuta 1975 Göteborg, Ruotsi) tunnetaan paremmin taiteilijanimellään **Pst/Q** on ruotsalainen hip hop -artisti ja sanoittaja. Hän kuuluu Mobbade Barn Med Automatvapen -nimiseen hip hop -ryhmään, jonka kanssa on julkaissut kolme studioalbumia. Pst/Q on julkaissut myös kaksi sooloalbumia.

## Diskografia
* Pluralis Majestatis, (2000)
* Natt klockan tolv på dagen (2002)

## Aiheesta muualla
* Pst/Q MySpace -sivustolla
Mobbade Barn Med Automatvapen

**Mobbade Barn Med Automatvapen** (lyh. **MBMA**, suom. *Kiusatut lapset automaattiaseiden kera*) on ruotsalainen kolmihenkinen hip hop -yhtye. Yhtyeeseen kuuluvat MC:t Organism 12 ja Pst/Q sekä DJ DJ Large. Yhtye on julkaissut kolme studioalbumia.

## Diskografia
* *[[Vulgära vovvar]]* (2000)
* *[[Musiken/Stress syndrome]]* (2002) (Form Onen kanssa)
* *[[Nu ännu drygare]]* (2003)

## Aiheesta muualla
* MBMA MySpace -sivustolla
* MBMA Live @ Hultsfred 2003
Jalo Heikkinen

**Jalo Aarre Heikkinen** (23. helmikuuta 1942 Suomussalmi – 21. marraskuuta 2020 Suomussalmi) oli suomalainen kirjailija, koulutukseltaan filosofian lisensiaatti.

Kirjailija, kulttuurisihteeri Jalo Heikkisen kotitalo Rauhala on Pesiönlahden takana Kylmälläniemellä. Jalon isä Rauhalan Setti oli tunnettuja Kurimon Heikkisiä. Jalo Heikkinen on monissa teoksissaan tallentanut suomussalmelaista elämänmenoa aina lapsuusmuistoistaan alkaen. Merkittävän elämäntyön hän teki Ilmari Kiannon tuotannon järjestelijänä ja tutkijana.

## Teoksia
* *Kolhoosi: Romaani.* Otava 1968
* *Nälkämaan marssi: Romaani.* Otava 1969
* *Viides mahti: Romaani.* Otava 1970
* *Tervakaupungin kasvatti: Silmäys Oulun osuuskaupan 75-vuotiseen historiaan*.  Oulun osuuskauppa 1977
* *Suomussalmi kotiseutu: Kaihoisia katkelmia*. Kuvat Jorma Komulainen. Otava 1979
* *Veteraani: Näytelmä.* Yleisrdio 1983
* *Turjanlinna, kadonnutta etsimässa*. Kuvat Markus Heikkinen. Otava 1986. (2. painos Ilmari Kianto-seura, Suomussalmi 2002.)
* *Kainuu, matkojen maa: Näkyjä ja näkemyksiä*. Kuvat Markus Heikkinen.  Kainuun kulttuurilautakunnat 1992
* *Maalaistarinoita: Tutkielmia ja kolme kirjaa*. Suomussalmen kulttuurilautakunta 1994
* *Marjamiehen muistelmia*.  Suomussalmen kulttuurilautakunta 1996
* *Vieraita ihmisiä: Omaa ja lainattua*.  Suomussalmen kulttuurilautakunta 2000
* *Ilmari Kiannon nuoruudenrunoja 1: Ma poika pohjolan. Runoja vuodesta 1891 vuoden 1894 tammikuun loppuun*. Toimittanut Jalo Heikkinen. Suomussalmen kulttuurilautakunta 2001.

## Lähteet

## Aiheesta muualla

*Jalo Heikkisen muistokirjoitus Helsingin Sanomissa
James R. Schlesinger

**James Rodney Schlesinger** (15. helmikuuta 1929 New York, New York – 27. maaliskuuta 2014 Baltimore, Maryland) oli yhdysvaltalainen republikaanisen puolueen poliitikko. Hän toimi vuosina 1973–1975 maansa puolustus- ja vuosina 1977–1979 energiaministerinä. Vuosina 1971–1973 hän oli Yhdysvaltain atomienergiakomission puheenjohtaja ja vuonna 1973 keskustiedustelupalvelun johtaja.

Schlesinger syntyi juutalaiseen perheeseen New Yorkissa mutta kääntyi myöhemmin luterilaiseen kristinuskoon. Hän opiskeli taloustiedettä Harvardin yliopistossa ja opetti sitten alaa itse. 1960-luvulla hän työskenteli RAND Corporationille. Sittemmin hän työskenteli muun muassa vanhempana neuvonantajana Lehman Brothersille.

Schlesinger meni vuonna 1954 naimisiin Rachel Line Mellingerin (k. 1995) kanssa. Pari sai kahdeksan lasta.

## Lähteet

## Aiheesta muualla
Winnetou

**Winnetou** on fiktiivinen intiaani, joka esiintyy useissa saksalaisen Karl Mayn seikkailukirjoissa. Hän kuuluu apassien heimoon, tarkemmin sanottuna mescaleroihin. Winnetou kulkee usein Old Shatterhandin kanssa. Winnetousta on tehty sarja elokuvia 1960-luvulla ja minisarja Saksan televisioon. Winnetoun roolissa filmatisoinneissa on ollut esimerkiksi Pierre Brice. 

## Lähteet

## Aiheesta muualla
* Winnetou has Arrived once again: The German Fascination with the Works of Karl May
Helena Junttila

**Helena Junttila ** (15. helmikuuta 1963 Simo) on lappilainen taidemaalari. Hän varttui Kittilässä ja Sodankylän Askan kylässä. Hän asuu Sodankylän Askassa taiteilijakylässä.

## Ura
Junttila valmistui Vapaan taidekoulun ammatilliselta linjalta Helsingissä vuonna 1989. Helena Junttila on tullut tunnetuksi tussipiirroksista ja maalauksista, joissa hän kuvaa ihmistä eläinten, kasvien, myyttisten hahmojen ja luonnonvoimien kanssa. Eläimistä etenkin karhu toistuu usein Junttilan teoksissa. Junttilan teoksia on ollut esillä eri puolilla maailmaa. Hänen teoksiaan kuuluu Rovaniemen taidemuseon kokoelmiin.

Junttila on Suomen taidemaalariliiton jäsen vuodesta 1996 ja kuuluu Lapin Taiteilijaseuraan, jonka hallituksen jäsen hän oli vuosina 1997–1999 ja 2001–2007 sekä puheenjohtaja 2005–2006.

Vuonna 2006 Junttila oli ehdolla Garnegie Award -näyttelyyn.

### Tunnustuksia
Lapin taidetoimikunta palkitsi Junttilan vuonna 2013 Lapin taide-elämän puolesta tehdystä työstä. Vuonna 2016 Junttila oli LuostoClassicin vuoden taiteilija. Junttila sai Lapin rahastolta 2014 visuaalisten taiteiden kokovuotisen 22&nbsp;000 euron apurahan. Vuonna 2011 hän sai Lapin taidetoimikunnalta 500 euron kohdeapurahan.

## Yksityiselämä
Helena Junttilan puoliso on graafinen suunnittelija  Jukka Tarkiainen.Helena Junttila on Einari Junttilan lapsenlapsi. 

## Kirjallisuus
Helena Junttila. Kustannus-Puntsi, 2004 

## Lähteet

## Aiheesta muualla
*Helena Junttilan sivusto
*Artikkeli Kaltiossa
Organism 12

**Per Johan Hellqvist** tunnetaan paremmin taiteilijanimellä **Organsim 12** (myös **Organismen**) (syn. 7. maaliskuuta 1980, Uppsala, Ruotsi) on ruotsalainen rap -artisti. Hän on tullut tunnettuksi Mobbade Barn Med Automatvapen - hip hop -yhtyeen jäsenenä. *Organism 12* -nimi tulee The Cat from Outer Space -elokuvan *Org 12* -nimisestä henkilöstä.

## Diskografia
* 1998: Full och förvirrad
* 1999: Den där Herr Ågren
* 2001: Bakom kulisserna
* 2002: Ett hund
* 2004: Petar på döda saker med pinnar
* 2005: Garotta Di Ansjovis
* 2006: Versioner vol. 1
* 2007: Versioner vol. 2
* 2009: Bill & Bull
* 2009: Om gud vill och vädret tillåter

## Muut nimet
Organism 12 tunnetaan myös seuraavilla nimillä:
* Organismen
* Ågren
* Floyd forward
* Gudfadern från Luthagen
* Herr Ågren
* Påvel Rammel J.r
* Flow Labero
* Organismen
* Kebne Kaiser
* Organist Tom
* Organisten Tomb
* Organisten
Just Push Play

**Just Push Play** on yhdysvaltalaisen hard rock -yhtye Aerosmithin vuonna 2001 julkaistu kolmastoista albumi. Singleinä julkaistiin kappaleet ”Jaded”, ”Fly Away from Here”, ”Sunshine” ja ”Just Push Play”.
## Kappaleet
  
# ”Beyond Beautiful” - 4.45
# ”Just Push Play” - 3.51
# ”Jaded” - 3.34
# ”Fly Away from Here” - 5.01
# ”Trip Hoppin’” - 4.27
# ”Sunshine” - 3.37
# ”Under My Skin” - 3.45
# ”Luv Lies” - 4.26
# ”Outta Your Head” - 3.22
# ”Drop Dead Gorgeous” - 3.42
# ”Light Inside” - 3.34
# ”Avant Garden” - 4.52
* Piiloraita ”Under My Skin Reprise” alkaa noin 45 sekuntia viimeisen kappaleen jälkeen ja soi noin minuutin.

## Kokoonpano
* Steven Tyler - laulu, huuliharppu, piano, lyömäsoittimet, rummut
* Joe Perry - kitara, taustalaulu
* Brad Whitford - kitara
* Joey Kramer - rummut
* Tom Hamilton - basso

## Lähteet
Kääpiöparta-agama

**Kääpiöparta-agama** (*Pogona henrylawsoni*) on agamien heimoon kuuluva liskolaji, jota tavataan Koillis-Australian sisämaassa aroilla ja aavikoilla. Se on sukunsa lajeista pienin ja kasvaa 22–28&nbsp;cm pitkäksi. Kääpiöparta-agama on sekasyöjä, jolle maistuvat hyönteisten lisäksi kasvikset.

Kääpiöparta-agama muistuttaa ulkonäöltään parta-agamaa, mutta on kooltaan noin puolet siitä. Sen kuono on lyhyempi, siltä puuttuu vaikuttava "parta" ja sen niskassa olevat piikit ovat lyhyemmät kuin suurikokoisemmalla sukulaisellaan.

## Lähteet
Henry Umoru

**Henry Umoru** (s. 10. lokakuuta 1985) on nigerialainen koripalloilija, joka edustaa Koripallon I-divisioona B:ssä pelaavaa Vaasan Salamaa. Hän on pelipaikaltaan sentteri.

Umoru siirtyi kotimaastaan Nigeriasta Suomeen vuonna 2005 ja on pelannut tästä lähtien Suomen koripalloilun kahdella ylimmällä sarjatasolla. Umorun edustamat seurat Suomessa ovat olleet Äänekosken Huima, Lapuan Korikobrat sekä Kauhajoen Karhu.

Umoru on pelannut Äänekosken Huimassa myös 22-vuotiaiden SM-sarjaa, ja koska Korisliigan herrasmiessopimuksessa juniorisarjoja Suomessa pelanneet ulkomaalaiset rinnastetaan suomalaispelaajiin, ei Umoru täten kuluta joukkueensa ulkomaalaiskiintiötä. 

## Pelaajaura
Umorun kasvattajaseura on nigerialainen Union Bank Lagos. Nigeriassa hän on lisäksi pelannut nuorten maajoukkueissa.

Suomeen Umoru siirtyi kaudeksi 2005–2006 Äänekosken Huiman I-divisioona-joukkueeseen sekä 22-vuotiaiden SM-sarjajoukkueeseen. Hän joutui väistymään Huiman edustusjoukkueesta joulukuussa 2005 uuden amerikkalaisvahvistuksen saapumisen myötä.

Lapuan Korikobrien I-divisioonajoukkueeseen Umoru liittyi kaudeksi 2006–2007. Umoru oli joukkueensa aloitusviisikossa lähes kaikissa kauden otteluissa ja viimeisteli kauden aikana keskimäärin 14,7 pistettä ja otti 8 levypalloa. Toisella kaudella Korikobrissa Umorun rooli pieneni, kun joukkueeseen siirtyi Kauhajoen Karhussa sarjan levypallotilaston edellisellä kaudella voittanut gambialaissentteri Baboucarr Bojang. Joukkue sijoittui runkosarjassa toiseksi ja pääsi yrittämään nousua Korisliigaan karsintojen kautta, tässä kuitenkaan onnistumatta. Umoru viimeisteli runkosarjassa keskimäärin 11,3 pistettä ja Korisliiga-karsinnoissa 7,0 pistettä.

Korikobrissa Umoru aloitti myös kauden 2008–2009. Kesken kauden hän joutui kuitenkin neuvottelemaan Korikobrien kanssa jo tehtyä sopimusta uudelleen, eikä päässyt seuran kanssa asiasta yhteisymmärrykseen. Tämän vuoksi hän otti yhteyttä Kauhajoen Karhun I-divisioonajoukkueeseen, jonne hän neuvotteli loppukauden mittaisen sopimuksen. Karhu nousi kauden päätteeksi Korisliigaan ja Umoru solmi joukkueen kanssa kolmivuotisen jatkosopimuksen. Kahden ensimmäisen Korisliiga-kauden aikana hänen rooli joukkueessa jäi erittäin pieneksi ja ennen kolmannen kauden alkua suurempaa vastuuta kaivannut Umoru purki pelaajasopimuksen yhteistyössä Karhun kanssa.

## Tilastot
### Runkosarja

### Pudotuspelit

* *O = ottelut, 2p% = kahden pisteen heittojen onnistumisprosentti, 3p% = kolmen pisteen heittojen onnistumisprosentti, 1p% = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä*

## Lähteet
*Suomen Koripalloliiton tilastopalvelu

### Viitteet
Rahkasammalet (luokka)

**Rahkasammalten luokka** (*Sphagnopsida*) on yksi neljästä lehtisammalten kaareen kuuluvista luokista. Rahkasammalten luokassa on vain yksi lahko, rahkasammalten lahko (*Sphagnales*). Myös tämä sisältää vain yhden heimon (*Sphagnaceae*), johon kuuluu yksi suku rahkasammalet (*Sphagnum*). Eli rahkasammalten luokkaan kuuluu vain yhden suvun (*Sphagnum*) lajeja.

## Katso myös
* karstasammalten luokka
* karhunsammalten luokka
* aitosammalten luokka

## Lähteet
Karstasammalet (luokka)

**Karstasammalten luokka** (*Andreaeopsida*) on yksi neljästä lehtisammalten kaareen kuuluvista luokista. Karstasammalten luokassa on vain yksi lahko, karstasammalten lahko (*Andreaeales*). Myös tämä sisältää vain yhden heimon (*Andreaeaceae*), johon kuuluu yksi suku karstasammalet (*Andreaea*). Eli karstasammalten luokkaan kuuluu vain yhden suvun (*Andreaea*) lajeja.

## Katso myös
* rahkasammalten luokka
* karhunsammalten luokka
* aitosammalten luokka

## Lähteet
DJ Large

**DJ Large** (myös **Large Vegas**) (oikealta nimeltään **Jan Mattias Hedbom**, s. 18. syyskuuta 1979, Uppsala, Ruotsi) on ruotsalainen Mobbade Barn Med Automatvapen -hip hop -yhtyeen DJ.
Andres Põder

**Andres Põder** (s. 22. marraskuuta 1949 Haapsalu) on virolainen evankelis-luterilaisen kirkon arkkipiispa, pappi ja poliitikko. Hänet valittiin arkkipiispaksi 24. marraskuuta 2004, ja hän astui virkaan 2. helmikuuta 2005. Hänen virkakautensa päättyi tammikuussa 2015. Põderin edeltäjä oli Jaan Kiivit nuorempi. 

Põder on naimisissa, ja hänellä on kaksi poikaa, jotka ovat kumpikin teologeja. Hänen tyttärensä kuoli vuonna 2004.

Põder opiskeli kirkon teologisessa instituutissa, sai pappisvihkimyksen 19. syyskuuta 1976 ja palveli useita seurakuntia vuosina 1976–2005. Hän toimi vuosina 1990–2005 kirkon konsistorion asessorina ja Pärnun rovastikunnan rovastina. Hän myös luennoi teologisessa instituutissa.

Poliittisella urallaan Põder toimi Pärnun kaupunginvaltuuston varapuhemiehenä ja sen opetuslautakunnan puhemiehenä. Hän oli myös aikoinaan Viron kongressin jäsen. Hän oli Viron kristillis-demokraattisen liiton perustajajäseniä 1980-luvun lopulla ja vaikutti sittemmin isänmaaliitossa. Hänestä tuli vuonna 2001 Pyhän Konstantinus Suuren ritarikunnan jäsen.

## Lähteet
Rosvomuurat

**Rosvomuurat** (*Pittasoma*) on töpökkien heimoon kuuluva varpuslintusuku. Rosvomuurien sukuun kuuluu BirdLifen mukaan kaksi lajia. Aiemmin suku luettiin kuuluvaksi muuriin.

## Rosvomuuriin kuuluvia lajeja
* Rosvomuura (*Pittasoma rufopileatum*)
* Suomuvatsamuura (*Pittasoma michleri*)

## Lähteet

## Aiheesta muualla
*ITIS: Pittasoma
Lasse Heikkilä

**Lasse Heikkilä** on ainakin seuraavien henkilöiden nimi:

* Lasse Heikkilä (1925–1961), runoilija
* Lasse Heikkilä (1929–2009), pesäpalloilija
* Lasse Heikkilä (s. 1934), jääkiekkovaikuttaja
* Lasse Heikkilä (s. 1961), säveltäjä.
Jesper Åberg

**Åberg Jesper Georg Peter** (s. 1967) on suomalainen yritysjohtaja, joka toimii K-Market-ketjun johtajana.

Ennen K-ryhmään siirtymistään Åberg työskenteli Cloetta Fazerin toimitusjohtajana 2007–2009.

Åberg aloitti Fazerilla vuonna 1994 controller-tehtäviin. Fazerin ja ruotsalaisen Cloettan yhdistyessä vuonna 2000 hänet nimitettiin Cloetta Fazerin business controlleriksi ja konsernin johtoryhmän jäseneksi. Åberg työskenteli Cloetta Fazerin toimitusjohtajana tammikuusta 2007 lähtien. Fazer Makeiset syntyi, kun Cloetta Fazerin makeisliiketoiminta siirtyi takaisin Fazerille vuonna 2009. Samalla Åbergista tuli Fazer Makeisten toimitusjohtaja.

Åberg on opiskellut Svenska handelshögskolanissa ja on koulutukseltaan kauppatieteiden maisteri.

## Lähteet

## Aiheesta muualla
* Åberg liputtaa sinisen puolesta. Talouselämä 11.8.2008.
Paul Rodriguez Jr

**Paul Rodriguez Jr.** (lempinimi **P-Rod**, s. 31. joulukuuta 1984) on yhdysvaltalainen rullalautailija. Hänen isänsä on koomikko Paul Rodriguez. Hän sijoittui ensimmäiselle sijalle  X Games -kilpailun rullalautailussa neljä kertaa. Lisäksi Rodriguez valmistaa omat lautansa.

## Lähteet
Preeriahaukka

**Preeriahaukka** (*Falco mexicanus*) on pohjoisamerikkalainen jalohaukka.

## Koko ja ulkonäkö
Linnun pituus on 37–47&nbsp;cm, siipien kärkiväli 90–113&nbsp;cm ja paino 420–1&nbsp;100&nbsp;g, keskimäärin 686&nbsp;g. Naaras on hieman koirasta kookkaampi. Se on kookas, melko vaalea jalohaukka, selkäpuolelta ruskehtava tai harmahtava ja vatsapuolelta lähes valkoinen. Lennossa erottuvat tummat kainalohöyhenet. Laji on suosittu haukkametsästäjien keskuudessa.

## Esiintyminen
Preeriahaukat elävät läntisessä Pohjois-Amerikassa Kanadan eteläosista Yhdysvaltain länsiosiin ja Meksikossa Durangon osavaltioon saakka. Lajin elinympäristön ala on noin 3,8&nbsp;miljoonaa neliökilometriä ja maailman populaation koko on 10&nbsp;000–100&nbsp;000&nbsp;yksilöä.

## Elinympäristö
Pesimäympäristönä ovat avoimet, kuivat ruohomaat eli preeria, missä on kallioharjanteita ja -jyrkänteitä. Muuttoaikoina sitä tavataan myös metsäseuduilla ja autiomaissa, usein melko korkealla vuoristossa. Lajia esiintyy talvisin viljelysmailla, järvien sekä tekojärvien ympäristöissä ja kaupungeilla.

## Lisääntyminen
Pariutuminen tapahtuu muuttomatkalta palattua. Reviirin koko on 59–315&nbsp;neliökilometriä. Pesä on tavallisesti kalliojyrkänteen ulkonemalla eikä siinä ole muuta kuin kuoppa, johon naaras munii 2–6, keskimäärin viisi munaa. Muninta tapahtuu kahden päivän välein ja naaras hautoo 29–31&nbsp;päivää. Koiras voi joskus osallistua haudontaan, mutta pääasiassa se hankkii perheelle ruoan. Poikaset jättävät pesän lentokykyisinä keskimäärin 38&nbsp;päivää vanhoina ja itsenäistyvät keskimäärin 65&nbsp;päivän kuluttua. Emot ovat pesällä erittäin aggressiivisia ja häätävät pesän lähistöltä niin maakotkat, kaliforniankondorit, amerikanhuuhkajat kuin amerikanhiirihaukat sekä maapedot.

## Ravinto
Pesimäajan pääravintona ovat oravien heimoon kuuluvat siiselit ja suslikit (*Spermophilus*). Muuta ravintoa edustavat pienet ja keskikokoiset linnut sekä matelijat. Laji syö myös hyönteisiä.

## Lähteet
* ADW 

### Viitteet
Karhunsammalet (luokka)

**Karhunsammalten luokka** (*Polytrichopsida*) on yksi neljästä lehtisammalten kaareen kuuluvasta luokasta. Karhunsammalten luokassa on vain yksi lahko, karhunsammalten lahko (*Polytrichales*), sen jälkeen kun lahosammalten lahko (*Tetraphidales*) on siirretty aitosammalten luokkaan. Karhunsammalten lahko sisältää vain yhden heimon (*[[Polytrichaceae]]*). 

## Katso myös
* rahkasammalten luokka
* karstasammalten luokka
* aitosammalten luokka

## Lähteet
Trinitat Novan metroasema

**Trinitat Nova** on Barcelonan metron linjojen 3, 4 ja 11 asema. Se sijaitsee Trinitat Novan kaupunginosassa Nou Barrisin alueella Barcelonan koillisosassa. Se avattiin vuonna 1999 linjan 4 asemana. Vuonna 2003 otettiin käyttöön jatkoyhteytenä toimiva linja 11. Lokakuussa 2008 myös linja 3 saavutti Trinitat Novan aseman.

## Lähteet

## Aiheesta muualla
*Trinitat Nova Trens de Catalunya -sivustolla
Hirveä Henri

**Hirveä Henri** (*Horrid Henry*) on brittiläinen Francesca Simonin *[[Häijy-Henri]]*-kirjoihin perustuva animaatiosarja, jota alettiin esittää ITV-kanavalla 31. lokakuuta 2006. Suomessa sarjaa on esittänyt Yle TV2.

## Lähteet
*Telvis - Hirveä Henri
*Yle - Hirveä Henri
*Hirveä Henri season 1 
*Hirveä Henri season 2 
*Hirveän Henrin hahmot (englanniksi) 

### Viitteet
George Digweed

**George Digweed** on yksi maailman parhaista haulikkoampujista. Hän on voittanut maailmanmestaruuden 15 kertaa ja euroopanmestaruuden 12 kertaa.

## Aiheesta muualla
* George Digweedin kotisivut
Charles Paumier

**Charles Paumier** (myös nimellä **Charles Paumier du Verger**) oli belgialainen ampuja ja olympiamitalisti. Hän osallistui Pariisin ja Lontoon olympialaisiin. Paumier voitti kummissakin kisoissa yhden mitalin, Lontoossa hopeaa 50 jaardin automaattipistoolin joukkuekilpailusta ja Pariisissa kahdeksaa vuotta aiemmin pronssia 300 metrin sotilaskiväärin pystyasentokilpailusta. 

Henkilökohtaisia MM-mitaleja Paumierilla on 18 (6-3-9), joka oikeuttaa miesten kaikkien aikojen kokonaistilastossa kymmenenteen sijaan. Lisäksi hänellä on lukuisia MM-joukkuemitaleja.

Paumier voitti Brysselin MM-kisoissa 1905 vapaakiväärin kokonaiskilpailun tuloksella 1&nbsp;004. Hän voitti lisäksi kultaa makuuasennon kilpailussa tuloksella 350. Seuraavana vuonna Milanon MM-kisoissa hän voitti vapaakiväärin polviasennon maailmanmestaruuden tuloksella 338. Wienin MM-kisoissa 1908 Paumier oli mestari vapaakiväärin kokonaiskilpailussa pistein 961 sekä vapaakiväärin polviasennossa tuloksella 342. Rooman MM-kisoissa 1911 hän voitti maailmanmestaruuden vapaapistoolissa pistein 528.

Paumier ampui vuonna 1905 vapaakiväärin 3&nbsp;×&nbsp;40 laukauksen 300 metristä maailmanennätyksen 1&nbsp;004, joka paransi Emil Kellenbergerin kaksi vuotta vanhaa edellistä ennätystä 35 pisteellä. Ennätys säilyi voimassa vuoteen 1909, kunnes Konrad Stäheli ampui uuden ennätyksen 1&nbsp;009. Paumier teki vuonna 1905 myös vapaakiväärin 300 metrin makuuasennon maailmanennätyksen 350. Aiempi ennätys oli Louis Richardetin vuonna 1903 ampuma 343. Paumierin ennätys pysyi voimassa kaksi vuotta, kunnes Guillermo Ballmer ampui 353.

## Lähteet

* Paumierin profiili databaseolympics.com-sivustolla  
* Kansainvälisen ampumaurheiluliiton (ISSF) tietokanta 

### Viitteet
Forever

**Forever** voi tarkoittaa muun muassa:

*Forever, yhdysvaltalainen televisiosarja
* *[[Forever (Memory Garden)|Forever]]*, Memory Gardenin albumi vuodelta 1997
* *[[Forever (Puff Daddy)|Forever]]*, Puff Daddyn albumi vuodelta 1999
* *[[Forever (Spice Girlsin albumi)|Forever]]*, Spice Girlsin albumi vuodelta 2000
* *[[Forever (Crackerin albumi)|Forever]]*, Crackerin albumi vuodelta 2002
* *[[Forever (Perkele)|Forever]]*, punkyhtye Perkeleen albumi vuodelta 2010
* *[[Forever (DJ Polarsoulin albumi)|Forever]]*, DJ Polarsoulin albumi vuodelta 2016
* *[[Forever (Bon Jovin albumi)|Forever]]*, Bon Jovin albumi vuodelta 2024
*”Forever”, Kissin kappale vuodelta 1989
*”Forever”, As I Lay Dyingin kappale vuodelta 2003
*”Forever”, Alekseevin kappale, Valko-Venäjän edustaja Eurovision laulukilpailussa 2018
*Forever, suomalainen liikuntakeskusketju.
Roger de Barbarin

**Ernest Roger de Thomas de Barbarin** (2. kesäkuuta 1863 Pariisi – maaliskuu 1925 Pariisi) oli ranskalainen ampuja ja olympiavoittaja. Hän voitti kultaa Pariisin olympialaisissa 1900 trap-ammunnassa. 

## Lähteet

*Roger de Barbarinin profiili sportsreference.com-sivustolla
Palloluurat

**Palloluurat** (*Hylopezus*) on luurien heimoon kuuluva varpuslintusuku. Aikaisemmin luku luettiin muurien heimoon. Palloluurien sukuun kuuluu BirdLifen mukaan 10 lajia.

## Palloluuriin kuuluvia lajeja
* Amazonianpalloluura (*Hylopezus berlepschi*)
* Isopalloluura (*Hylopezus macularius*)
* Negrojoenluura (*Hylopezus paraensis*)
* Panamanpalloluura (*Hylopezus perspicillatus*)
* Pisamarintaluura (*Hylopezus ochroleucus*)
* Punaperäluura (*Hylopezus fulviventris*)
* Rusokorvaluura (*Hylopezus auricularis*)
* Tapasjoenluura (*Hylopezus whittakeri*)
* Tiheikköluura (*Hylopezus dives*)
* Täplärintaluura (*Hylopezus nattereri*)

## Lähteet

## Aiheesta muualla
*ITIS: Hylopezus
Venäjä yleisurheilun maailmanmestaruuskilpailuissa

**[[Venäjä]]** on osallistunut yleisurheilun ulkoratojen täyden ohjelman maailmanmestaruuskilpailuihin vuodesta 1993 alkaen. Ennen maan itsenäistymistä sen urheilijat edustivat MM-kilpailuissa Neuvostoliittoa. Venäjä on saavuttanut yhteensä 142 mitalia, joista 42 on kultaisia. Kultamitaleista 32 on naisten saavuttamia. Venäjä on MM-kisahistorian kolmanneksi menestynein maa. Yksittäisten kisojen mitalitilaston paras se oli Edmontonissa 2001. Edmontonin mitalitilastossa maa nousi ykköseksi sen jälkeen, kun useiden yhdysvaltalaisten suorituksia oli jälkikäteen hylätty dopingin käytön vuoksi. Kotikisoissaan Moskovassa 2013 Venäjä alun perin voitti mitalitilaston, mutta useiden dopinghylkäysten jälkeen se putosi mitalitilaston kärkipaikalta.

Venäjän menestyneimmät urheilijat yleisurheilun MM-kilpailuissa ovat pituushyppääjä ja kolmiloikkaaja Tatjana Lebedeva, seiväshyppääjä Jelena Isinbajeva sekä aitajuoksija Julija Petšonkina. Miehistä seiväshyppääjä Maksim Tarasov saavutti kultamitalin lisäksi neljä muuta mitalia, joista yhden Neuvostoliiton edustajana.

Lontoon MM-kisoihin 2017 ja Dohan MM-kisoihin 2019 Venäjä ei saanut osallistua sen ollessa kansainvälisessä kilpailukiellossa järjestelmällisen dopingin takia. Joitakin venäläisiä yleisurheilijoita sai kilpailla ”neutraaleina urheilijoina” ilman kansallisuustunnuksia. Myöskään Eugenen MM-kisoihin 2022 Venäjä ei saanut osallistua dopingkieltonsa takia ja Venäjän hyökättyä Ukrainaan helmikuussa 2022 myös yksittäisten neutraalin urheilijan statuksen saaneiden venäläisurheilijoiden osallistuminen kiellettiin.

## Venäjän MM-mitalit kisoittain

## Venäjän menestyneimmät MM-mitaliurheilijat

## Lähteet

* 
* 
* 
* 

### Viitteet
Rotkojalohaukka

**Rotkojalohaukka** (*Falco fasciinucha*) on harvinainen afrikkalainen jalohaukka.

## Koko ja ulkonäkö
Linnun pituus 28–30&nbsp;cm ja paino noin 220&nbsp;g. Naaras ja koiras ovat samanvärisiä: selkä ja pää ovat ruskeat, kurkku valkoinen, nokka ja koivet harmaat.

## Esiintyminen
Rotkojalohaukat elävät itäisessä Afrikassa, pohjoisessa Etiopian ja Sudanin eteläosista Etelä-Afrikan koilliskolkkaan. Kaikkialla ne ovat harvinaisia tiukkojen elinympäristövaatimustensa tähden. Lajin kokonaispopulaatio on todennäköisesti yli tuhat yksilöä. Se on enimmäkseen paikkalintu.

## Elinympäristö
Haukat asuvat jyrkkien rotkojen ja jyrkänteiden rikkomassa vuoristossa aina 3,8&nbsp;kilometrin korkeuteen saakka.

## Lisääntyminen
Pesä on kalliojyrkänteen kolossa tai tunnelissa. Naaras munii tavallisesti kolme tai neljä munaa, joita haudotaan 31–33&nbsp;päivää. Poikaset jättävät pesän lentokykyisinä 42&nbsp;päivän iässä ja itsenäistyvät siitä kolmen viikon päästä.

## Ravinto
Ruokalistalla on enimmäkseen pikkulintuja ja hyönteisiä, jotka haukka pyydystää ilmasta.

## Lähteet
* Peregrinefund  

### Viitteet
Bruce Vilanch

**Bruce Vilanch** (s. 23. marraskuuta 1948) on yhdysvaltalainen käsikirjoittaja. Hänet tunnetaan Oscar-palkintojuhlien juontojen käsikirjoittajana sekä visailuohjelma *Hollywood Squaresin* vakituisena osanottajana.

Vilanch opiskeli Ohion osavaltion yliopistossa teatteria ja journalismia ja valmistui 1970. 1970-luvulla hän alkoi kirjoittaa *Chicago Tribune* -lehteen ja 1975 hän esiintyi sivuroolissa elokuvassa *Mahogany*. Vuonna 1978 hän oli mukana käsikirjoittamassa televisiolle tehtyä Tähtien sota -erikoisohjelmaa *[[The Star Wars Holiday Special]]*. Hän on vuodesta 1990 käsikirjoittanut erilaisia palkintogaaloja ja on vuodesta 2000 ollut Oscar-palkintogaalan pääkäsikirjoittaja.

Koomikoita ja näyttelijöitä, joille Vilanch on kirjoittanut materiaalia ovat muiden muassa Lily Tomlin, Billy Crystal, Roseanne Barr, Rosie O'Donnell, Paul Reiser, Elizabeth Taylor ja Robin Williams. Hän on kirjoittanut myös useita lauluja, joista tunnetuimpia on yhdessä Jacques Moralin ja Fred Zarrin kanssa tehty, Eartha Kittin vuonna 1983 esittämä ”Where Is My Man”.

Vilanch on uskonnoltaan juutalainen ja avoimesti homoseksuaali.

## Lähteet

## Aiheesta muualla
*
Justinien de Clary

**Justinien Charles Xavier Clary, Claryn kreivi** (20. huhtikuuta 1860 Pariisi &ndash; 14. kesäkuuta 1933 Pariisi) oli ranskalainen ampuja ja olympiamitalisti. Hän voitti pronssia Pariisin olympialaisissa 1900 trapissa. 

## Lähteet

* Claryn profiili sports-reference.com -sivustolla
Salon taidemuseo Veturitalli

**Salon taidemuseo Veturitalli** on Salossa sijaitseva kaupungin taidemuseo, jonka tilat ovat vanhassa veturitallissa ja siihen liittyvässä uudissiivessä. Museo on avattu 1998. Museon johtajana on lokakuusta 2018 toiminut Susanna Luojus. Häntä edelsi tehtävässä Laura Luostarinen.

Alkuperäinen veturitalli oli kaksipilttuinen uusrenessanssia edustava veturitalli, joka rakennettiin vuosina 1898–1899 Knut Nylanderin piirustusten mukaan. Siinä oli myös vesitorni. Tallia laajennettiin eri vaiheissa, ja vuonna 1935 siihen valmistui neljäs pilttuu. Tallin korjauksen ja laajennuksen museokäyttöön on suunnitellut kaupunginarkkitehti Lauri Hollmén. Museon pihalla kääntöpöydällä on Haapamäen veturipuistosta hankittu ''Kana''-veturi. Taidemuseon taustayhteisönä ja tukena toimii Salon Taidemuseo Veturitallin Ystävät ry.

## Julkaisut
Museolla on julkaisusarja *Salon taidemuseon julkaisuja*, ISSN 1459-739X, jossa on julkaistu seuraavat teokset:

**Rakkaudesta kangaspuihin. Rita Rauteva-Tuomainen. Tekstiilitaiteilija*, 2003, 
**Laps’ Suomen : Suomen taiteen lapsiaiheita*, 2003, 
**Esineen Tarina – Every Object Tells a Story.*, 2004, 
**Viljo Hurme (1893–1987) – ismien pyörteissä*, 2004, .
**Tuula Nikulainen NoMad*, 2005, 
**Jaana Paulus, puupiirtäjä*, 2005, 
**Intoa ja innoa muotoilussa*, 2005, 
**Hic iacet Lepus – Tässä lepää jänis. Markku Kolehmaisen taiteesta*, 2005, 
**Talvimaa/Winterland*, Valokuvataiteilijoiden liiton 3-vuotisnäyttelyn julkaisu, 2006, .
**Alexander Reichstein: Ihmeotuksia & Ihmemuutoksia (Curious Creatures & Changes)*, 2007, .
**Kirkon Jussi ja muuta esineistöä Salon ja lähiseudun kirkoista keskiajalta 1800-luvulle*, 2007, . 
**Liisa Kanerva. Arkkitehdin värejä etsimässä*, 2007, .
**Ulla Pohjola, Varjossa ja valossa*, 2007, 
**Sakari Mäkipuro, taidemaalari ja kullankaivaja*, 2008, 
**Kuutti Lavonen: Aamun hauraat kädet, Les Mains fragiles de l'Aurore*, 2008, 
**Jaana Saario: Läpivalaisu*, 2008, 
**Sampsa Sarparanta*, 2009, 
**Sami Korkiakoski*, 2009, 
**[[Olli Lyytikäinen, Pakeneva Hamlet]]*, (Näyttely: Olli Lyytikäinen ja Elonkorjaajat, Salon taidemuseo Veturitalli 7. kesäkuuta – 28. syyskuuta 2014) Salon taidemuseo, 2014,  (Salon taidemuseon julkaisuja 23)

; Muut julkaisut
**Matti Warén (1891–1955)*, 2001. .
**Koti-ikävä : Outi Heiskanen Salossa 11.5.-30.6.2002. [Salon taidemuseo], 2002 *
**Kaj Stenvall. Sää voi muuttua, minä en*, 2003. 
**Ritva Kovalainen, Kauniiden hevosten maa – Land of Beautiful Horses*. Valokuvateos. 2005. .
* 

## Lähteet

## Aiheesta muualla

*Salon taidemuseo
Tšekkoslovakia yleisurheilun maailmanmestaruuskilpailuissa

**[[Tšekkoslovakia]]** osallistui yleisurheilun ulkoratojen täyden ohjelman maailmanmestaruuskilpailuihin vuosina 1983, 1987 ja 1991. Maa saavutti MM-kisahistoriansa aikana yhteensä 11 mitalia, joista neljä oli kultaisia. Helsingin MM-kisoissa 1983 Tšekkoslovakia saavutti yhdeksän mitalia ja sijoittui mitalitilastossa neljänneksi. Roomassa 1987 se jäi ilman kultamitalia ja Tokiossa 1991 kokonaan ilman mitalia. Vuoden 1991 jälkeen maan urheilijat ovat edustaneet Tšekkiä ja Slovakiaa.

Tšekkoslovakian edustajina maailmanmestaruuden saavuttivat Jarmila Kratochvílová, joka voitti Helsingissä 400:n ja 800 metrin juoksut, sekä kiekonheittäjä Imrich Bugár ja kuulantyöntäjä Helena Fibingerová. Tšekkoslovakian MM-mitalisteista Jan Železný voitti Tšekin edustajana kolme maailmanmestaruutta.

## Tšekkoslovakian MM-mitalit kisoittain

## Tšekkoslovakian MM-mitaliurheilijat

## Lähteet

* *IAAF Statistics Handbook: Berlin 2009*, s. 36–54, IAAF, viitattu 10.8.2009 (Osa 1 (PDF))
Franz Böckli

**Franz Böckli** (15. maaliskuuta 1858 &ndash; 14. helmikuuta 1937) oli sveitsiläinen ampuja ja olympiavoittaja. Hän osallistui Pariisin olympialaisissa 1900 kaikkiin 300 metrin sotilaskiväärin kilpailuihin ja voitti kultaa joukkuekilpailussa.

Böckli voitti Loosduinenin MM-kisoissa 1899 vapaakiväärin pystyasennon tuloksella 315.

Böckli ampui vuonna 1899 vapaakiväärin 40 laukauksen pystyasennossa maailmanennätyksen 315. Tulos oli 17 pistettä parempi kuin Achille Parochen edellsenä vuonna ampuma edellinen ennätys. Böcklin ennätys pysyi voimassa kuusi vuotta, kunnes Paul van Asbroeck rikkoi sen vuonna 1905.

## Lähteet

*Böcklin profiili databaseolympics.com-sivustolla  

### Viitteet
Olhavanvuori

**Olhavanvuori** on kiipeilijöiden suosiossa oleva kallio Repoveden kansallispuistossa. Kallioseinämä laskeutuu suoraan Olhavanlampeen. Vuonna 2000 Olhavanvuoren seinämästä löytyi vasenta kämmentä esittävä kalliomaalaus. Sitä pidetään yhtenä Etelä-Suomen parhaimmista kiipeilypaikoista. Sen päällä kulkee retkeilyreitti, joka laskeutuu alas vedenottopaikalle ja laavulle. Laavulta pääsee kallion juurelle, jossa on tulentekopaikka. 

## Lähteet

## Aiheesta muualla
* 
* 
*
René Guyot

**René Guyot** (1882 &ndash; ?) oli belgialainen ampuja ja olympiamitalisti. Hän sai Pariisin olympialaisissa 1900 hopeaa trapissa häviten finaalissa Roger de Barbarinille vasta uusinnan jälkeen. 

## Lähteet

* Guyotin profiili sports-reference.com -sivustolla   

### Viitteet
A Taste of Extreme Divinity

__NOTOC__
**A Taste of Extreme Divinity** on ruotsalaisen death metal -yhtye Hypocrisyn 11. albumi. Albumi julkaistiin 23. lokakuuta 2009.

Albumi ylsi Yhdysvalloissa Top Heatseekers -listan sijalle 23.

## Kappaleet
#
#
#
#
#
#
#
#
#
#
#

### Bonuskappaleet
#
#
#

## Kokoonpano
* Peter Tägtgren – laulu, kitara
* Mikael Hedlund – basso
* Horgh (Reidar Horghagen) – rummut

## Arvostelut
* About.com: 
* Allmusic: 
* Blabbermouth: 8/10
* Imperiumi: 8/10
* PopMatters: 
* Soundi: 

## Lähteet

## Aiheesta muualla
* 
*
Pilvessä

**Pilvessä** (*How High*) on vuonna 2001 julkaistu yhdysvaltalainen komediaelokuva, joka oli ohjaaja Jesse Dylanin ensimmäinen pitkä elokuva. Pääosissa näyttelevät Method Man ja Redman.

## Juoni

Juoni keskittyy kahteen kannabiksen polttajaan, Silasiin (Method Man) ja Jamaliin (Redman). Kun Silasin ystävä Ivory kuolee, hän käyttää tämän tuhkaa uuteen marijuanaerään. Sillä aikaa, kun molemmat istuvat pysäköintialueella ennen collegen pääsykokeita, kumpikaan ei kykene polttamaan marihuanaansa ilman toistensa apua. He tajuavat, että Silasin marihuanassa on edesmenneen Ivoryn haamu. Ivory auttaa heitä läpäisemään kokeen. He lähtevät opiskelemaan Harvardin yliopistoon, jossa he käyttäytyvät holtittomasti.

## Näyttelijät
Louis Richardet

**Louis Marcel Richardet** (17. toukokuuta 1864 &ndash; 14. tammikuuta 1923) oli sveitsiläinen ampuja ja olympiavoittaja. Hän osallistui Pariisin olympialaisiin 1900 ja Ateenan välikisoihin 1906. Richardet voitti Pariisissa kaksi kultamitalia, kummastakin järjestetystä joukkuekilpailusta. Ateenassa 1906 hän voitti kuusi mitalia, joista kolme oli kultaisia ja kolme hopeisia.

Richardet voitti Buenos Airesin MM-kisoissa 1903 vapaakiväärin makuuasennon kilpailun tuloksella 343. Brysselin MM-kisoissa 1905 hän voitti vapaakiväärin polviasennon tuloksella 340.

Richardet ampui 1903 uuden maailmanennätyksen vapaakiväärin 40 laukauksen makuuasennossa tuloksella 343. Tulos oli kaksi pistettä parempi kuin Emil Kellenbergerin kaksi vuotta aiemmin ampuma maailmanennätys. Charles Paumier du Verger rikkoi ennätyksen vuonna 1905.

## Lähteet
Krimin tataari

**Krimin tataari** voi tarkoittaa seuraavia asioita:

* Krimintataarit, Krimillä asuva kansa
* krimintataari, krimintataarien puhuma kieli